Nege sterf in een aand in Limpopo-ongelukke | Maroela Media
Nege sterf in een aand in Limpopo-ongelukke
Nege mense is Vrydagaand dood in vier verskillende ongelukke in Limpopo.
Lt.kol. Moatshe Ngoepe, woordvoerder van die polisie, sê twee mense is naby die Mukula-nedersetting dood toe twee motors reg van voor gebots het. Volgens hom is dié botsing veroorsaak toe een van die bestuurders "onwettig die ander bestuurder verbygesteek het".
Twee mense is in dié ongeluk oorlede.
Vier mense is in 'n tweede ongeluk by die Ximoxoni-nedersetting oorlede toe 'n vragmotor en 'n voertuig, vermoedelik 'n minibus-taxi, gebots het. Vier mense, onder wie een vrou en drie mans, is dood. Een mens is in 'n kritieke toestand, drie ander is ernstig beseer en ses mense het geringe beserings opgedoen.
Twee mense van Seshego buite Polokwane is dood toe die bestuurder van 'n motor beheer verloor en die motor die pad verlaat het. Die motor het op sy dak beland. Die bestuurder en die passasier wat voor in die motor gesit het, het ernstige beserings opgedoen.
In 'n vierde voorval in Limpopo is 'n 35-jarige man dood toe 'n bakkie en 'n ligte voertuig by Mohodi Ga-Manthatareg buite Dendron reg van voor gebots het. Die bestuurder van die bakkie is oorlede terwyl die bestuurder van die motor en 'n passasier in dié voertuig ernstige beserings opgedoen het.
Opgraderings aan premier se huis kos dermiljoene
Dlamini-Zuma ontken bande met Gupta-familie
Mode · 2 jaar gelede
Verontrustend hoedat kop-teen-kop ongelukke plaasvind en amper 'n mode is. Ek weet van 'n plek met die naam 'Dendron' maar nie van 'Drendon'.
Cyril Blackburn · 2 jaar gelede
Dankie vir jou kommentaar en vir jou valkoog! Dit is inderdaad "Dendron" en nié "Drendon" nie. Die artikel is reeds gewysig.
Cyril nms Maroela Media
Die minister van vervoer moet hier gaan ondersoek instel om uit te vind wat de joos vang die mense aan.Ek is oortuig meeste van daai ongelukke kon voorkom gewees het met bevoegde bestuurders agter die stuur.